**Mišri Seimo narių grupė: neskatinkime kaimo įstaigų naikinimo**

2009.04.21

      Pateiktame transporto lengvatų įstatymo projekte siūloma panaikinti transporto lengvatas kaimuose ir miesteliuose esančių mokyklų mokytojams, sveikatos priežiūros įstaigų gydytojams ir slaugytojams, socialinių paslaugų įstaigose ir seniūnijose dirbantiems pedagogams, socialiniams darbuotojams, kultūros ir meno įstaigose dirbantiems  kultūros darbuotojams. Tokiu būdu vykstantys į darbą ir iš jo kaime dirbantys specialistai patirs finansinius nuostolius, dalis jų galbūt pasirinks arčiau esančią darbovietę ir visa tai dar labiau paskatins naikinti kaimo mokyklas, ambulatorijas ir kultūros įstaigas. Atkreiptinas dėmesys, kad minėtų darbuotojų atlyginimai yra nedideli, jų padidinimui šiuo metu jokių galimybių nėra. Pažymėtina, kad savivaldybių vadovai į darbą važiuoja tarnybiniu automobiliu arba gauna kompensacijas už savo transporto naudojimą. Nemažas išmokas gauna ir savivaldybių tarybų nariai.

     Ar  panaikindami šias transporto lengvatas paskatinsime švietimo, medicinos ir kultūros įstaigų sunaikinimą kaime?

    Ekonominė krizė amžinai nesitęs, o sunaikintas įstaigas nebus lengva atkurti.

*Mišrios Seimo narių grupės vardu: Seimo narė Rima Baškienė*

*Tel.: 8 698 42173*